
C^uum  unicuique  summos  medicinae  honores,  in 
hac  celeberrima  Academia  ambienti  imperatum  sit, 
inauguralem  proferre  disputationem  ;  Choleram 
Spasmodicam  selegi,  de  qua,  hac  occasione  scribe¬ 
rem  ;  quem  morbum  mihi  contigit  plus  satis  con¬ 
spicere,  sub  omnibus  ejus  formis,  dum  per  multos 
grassabatur  menses,  ex  decem  annis,  quos  in  In¬ 
sula  Ceilano  consumpsi. 


2 


DE  CHOLERA  SPASMODICA 


Hujus  morbi  historiam  breviter  proponam, 
dein,  ea  quae,  secto  cadavere,  post  mortem,  in  con¬ 
spectum  veniunt ;  atque  curationem  tradere  cona- 
bor,  tanta  perspicuitate,  quantum  limites  hujus¬ 
modi  opusculi  sinant. 


HISTORIA. 

Hic  morbus  longe  lateque  lethifer,  qui  regio¬ 
nes  orientales  versus  meridiem  sitas  adhuc  vastat ; 
initium  cepit,  ut  bene  notum  est,  ad  Sessore  in 
Bengalia,  mense  Augusti  anni  1817-  Unde  per 
Gangis  ripas  viam  fecit  in  superas  ejus  praefec¬ 
turae  provincias  ;  mense  Septembri  sequenti  ad 
Calcuttam  pervenit,  quum  jam,  brevi  spatio,  to¬ 
tam  Bengaliae  regionem  pervastasset :  postea  in 
peninsulam  Indiae  sese  extendit,  ita  ut,  inter  bre¬ 
ve  temporis  spatium,  totum  eam  regionem  pere- 
graverit,  quae  inter  Gangem,  Nerbuddam,  et  Cor- 
morini  promontorium  jacet ;  unde  in  septentrio¬ 
nalem  insula  Ceilani  partem  penetravit,  in  qua, 
pede  cito,  diras  edidit  strages. 

Ex  his  jam  dictis,  de  progressus  ejus  historia, 
primo  statim  aspectu,  videretur,  hunc  morbum 

genitum  atque  vulgatum  esse  quodam  specifico 
contagio  ;  et  quidem  fatendum  est,  res  ita  se  ha¬ 
bere,  ut  hujusmodi  sententiae  faveatur :  tota  ta¬ 
men  historia  morbi  accuratius  investigata  patebit, 
nisi  fallor,  longe  abesse,  ut  ea  sententia  verisimi¬ 
lis  sit,  quoniam  multa  quae,  progredienti  morbo, 
observata  sunt,  legibus  contraria  sunt,  quibus 
compertum  est  contagiosos  morbos  gubernari. 

Principio  manifestum  erat,  orto  malo,  in  aliquo 
loco,  plurimos  homines,  fere  eodem  temporis  mo¬ 
mento,  occupari,  qui  ex  diverso  vitae  genere,  atque 
consuetudine,  separatisque  domibus,  nullo  modo, 
alii  aliis  communicare  morbum  possent ;  dein  aeque 
patebat  eos,  qui  aegros  famulabantur,  aut  qui  ea¬ 
dem  domo,  quin  et  in  eodem  cubiculo,  habita¬ 
bant,  non  magis  ad  morbum  proclives  esse,  quam 
alios  longe  ab  aegris  remotos.  Quod  ad  hanc  rem 
quidem  attinet,  ipse  affirmare  possum,  nihil  hujus¬ 
modi  a  me  observatum  esse,  dum  valetudo  cohor¬ 
tis  73tiae  mihi  curae  erat  ad  Trincomale,  ubi  quam 
plurima  hujus  mali  exempla  mihi  videre  contigit ; 
et  profecto  mihi  magnopere  persuadetur,  malum 
non  contagiosum  esse,  quia  saepissime  vidi  homi¬ 
nes,  in  valetudinarium  receptos,  propter  alios  mor¬ 
bos,  cholera  occupatos  et  brevissimo  spatio,  ut  so- 

let,  interemptos,  et  nihilominus  malum  non  ite¬ 
rum  in  eo  valitudinario  sese  ostenderet,  etiamsi 
ubique  circa  stragem  ederet :  haec  valida  sunt  ar¬ 
gumenta,  et,  nisi  fallor,  ad  conclusionem  quae  pos¬ 
tulatur,  stabiliendam  valent. 

SYMPTOMATA. 

Symptomata,  quibus  Cholera  Spasmodica 
distinguitur,  postissimum  in  mutatis  actionibus, 
primis  viis,  sensorio,  atque  circuitus  sanguinis  or¬ 
ganis,  ponuntur. 

Symptomata  comitantur  et  saepe  antecedunt, 
per  plures  horas,  alvus  fusa  atque  vomitus.  Ma¬ 
teria  quae,  utroque  modo,  ejicitur,  par  est ;  hu¬ 
mor  nempe  colore  lacteo  diluto,  in  quo  tenentur 
flocculi,  quasi  coagulati  lactis,  et  tinctus  simul 
plerumque  colore  coeruleo  est.  Hujus  humoris 
plus  fere  a  ventriculo  evomitur  quam  ab  intesti¬ 
nis  dejicitur  :  tenesmus  haud  raro  adest,  et  urinae 
quantitas  imminuitur  ;  quam  in  nonnullis  exem¬ 
plis  prorsus  suppressam  vidi.  Materia,  quae  alvo 
dejicitur,  non  foetet  :  ventriculi  nisus  ingentes 
sunt,  et  aspectus  aegroti  summam  anxietatem  de- 

monstrat.  Haec  symptomata,  quantum  ipse  vidi, 
e  primis  sunt :  in  nonnullis  lethalibus  haec  symp¬ 
tomata  aegros  a  somno  excitarunt,  et  spasmata 
brevi  ea  exciperunt  :  in  quibusdam  exemplis 
lethalibus,  homines  pridie  alvo  laxa  laborarunt, 
sine  torminibus  aut  aliquo  gravi  incommodo. 
Pro  maxime  conspicuis  morbi  symptomatis  ha¬ 
benda  sunt,  et  perstant,  donec  vitae  vires  magno¬ 
pere  opprimantur,  ubi  vomitus  per  intervalla  re¬ 
dit,  atque  convulsivus  est;  tunc  dejectiones  vel  ter¬ 
minantur,  vel,  citra  hominis  voluntatem  fiunt ; 
sitis  atque  ventriculi  ardor  brevi  adveniunt ;  at¬ 
que  vix  toleranda  sunt,  et  praecipuam  morbi  par¬ 
tem  constituunt.  Ardor  ad  ventriculum  tantus, 
ut  aegro  vix  suadeatur  aliquid,  nisi  aquam  frigi¬ 
dam  sumere,  quam  ad  sitim  extinguendam  im¬ 
portunissime  postulat. 

Totus  aegri  aspectus  est,  adinstar  hominis,  le- 
tliali  malo  percussi  ;  vultus  colore  plumbeo  est,  at¬ 
que  summum  terrorem  atque  solicitudinem  testa¬ 
tur.  Oculus  nulla  expressione,  vitreus,  in  orbita 
profundus  subsedit,  livido  circa  sese  ostendenti 
circulo,  qui  adeo  est  manifestus,  ut,  eo  solo,  na¬ 
tura  morbi  protinus  detegi  possit.  Caligo,  tinni¬ 
tus  aurium,  vox  modo  terrenti,  cava,  contractiones 

musculorum  voluntarii  motus  spasmodica?,  quae, 
simul  cum  morbo  incipuint,  atque  eundem  comi¬ 
tantur,  donec  stupor  accesserit,  spasmata  modo 
irregulari  oriuntur  atque  flexores  et  extensores 
tentant. 

Anxietas  ingens  est,  et  jactatio  nulli  similis, 
quae  in  aliquo  morbo  incidit ;  perpetuo  enim  mi¬ 
ser  corpus  jactitat,  neque  voluntas  aliquid  im¬ 
perii  sui .  in  corpus  exercere  potest.  Delirium 
mussitans  aliquando  inter  symptomata  adest,  sed 
raro  accedit  nisi  ad  ultima  mali  tempora. 

V  ires  circuitus  sanguinis  subvertuntur  ;  quod 
symptoma,  primis  mali  temporibus,  ortum  haud 
dubie,  ex  maxime  conspicuis  ejusdem  notis  est. 
Pulsus  ad  arteriam  radialem  vix  percipi  potest, 
et  post  horas  duas  tresve,  neque  cor,  neque  aliquae 
arteriae  in  corpore,  pulsari  deteguntur. 

Corporis  calor  brevi  post  mali  accessionem  im¬ 
minuitur,  et  quum  jam  morbus  ad  plenum  se  for¬ 
mavit,  thermometrum  non  supra  gradum  94um 
elevatur. 

Cutis  copioso  sudore  madet,  qui  corpore  effluit, 
ita  ut  aspectum  cadaveris  diu  sub  aqua  immersi 
ostendat. 

Morbus  praeter  horam  vigesimam  quartam,  raro 

permansit ;  saepius  spatio  horarum  sex,  octo,  duo¬ 
decim  vel  sexdecim  cursum  confecit. 

Hae  notae  sunt,  quibus  Cholera  Spasmodica  dis¬ 
tinguitur, — malum  quo  nullum  magis  aspectu  ter¬ 
ret,  nullum  minus  auxiliis  medicinae  paret,  nul¬ 
lum  actionibus  quas  gignit,  magis  ad  vitam  extin- 
guendam  festinat. 


CAUSiE. 

Quod  ad  fontem  attinet,  unde  hic  oriatur  mor¬ 
bus,  tota  res  procul  dubio  explicatu  difficillima 
est,  et  prorsus  in  obscuro  posita. 

Nullo  rem  perscrutandi  modo,  comperire  possu¬ 
mus,  qualitates  perpetuo  mutabiles,  viasque 
Proteo  similes  aeris  quem  spiramus,  quo  circum¬ 
dati  vivimus  :  neque  minus  est  difficile,  aut  magis 
intra  potestatem  nostrum,  ad  cognitionem  attin¬ 
gere  mutationum  mirarum,  quae  nostris  corporibus, 
continuo  fiunt,  neque  sensibus  eunt  obviam  :  ali¬ 
quam  actionem  chemicam  vitae  humanae  inimicam 
fieri,  vix  in  disceptationem  venire  potest,  quod 
quidem  totus  corporis  aspectus  simul  testatur  :  la¬ 
borare  videtur  aegrotus  ab  actione  solita  subversa ; 

et,  ut  verisimile  est,  propter  aliquam  noxiam  ma¬ 
teriam  retentam,  quas,  sano  corpore,  eliminari  so¬ 
let :  tota  cutis  sudore  profuso  viscido  madet,  et 
sanguis  niger  a  prima  mali  accessione  corpus  cir¬ 
cumire  videtur  ;  quasi  pulmones  non  valerent  id 
evolvere,  cui  cliemici  nomen  dant  sanguinis  Car- 
bonium. 

Imminuta  bilis  secretio  plane  monstrat,  orga¬ 
num  quod  hunc  praebet  humorem,  jecur  nempe, 
haud  exiguam  sustinere  partem  in  turbando  cor¬ 
pore,  quum,  intra  horas  octo  vel  decem,  fere  tot 
bilis  uncias  secerni  a  sanguine  solitae,  et  in  intestina 
transmitti  retineantur,  fieri  non  potest,  quin  mul¬ 
tum  mali  inde  in  corpore  gignatur.  Necesse  est 
ut  morbi  natura  adhuc  pro  conjectura  sit.  Sed 
concedetur,  nisi  fallor,  et  opus  est  ad  medendi 
consilia  proponenda,  ut  judicetur,  vitam  organi¬ 
cam,  si  ingens  sanguinis  proportio,  ex  quacunque 
causa,  ad  concoctricia  organa  propellatur,  non 
posse  non  opprimi,  atque  cor  non  amplius,  ad  su¬ 
perandum  remoram  sibi  vicinam,  valens,  non  pos¬ 
se  cerebro  solitum  stimulum  praebere;  necnon, 
magnam  sanguinis  quantitatem  ad  abdominis  or¬ 
gana  transmissam,  ex  necessario,  secretiones,  tum 
quod  ad  qualitatem  et  quantitatem  attinet,  muta- 

tas  suppeditare,  ex  quo  adhuc  magis  cordis  actio  in¬ 
firmetur  atque  opprimatur,  cerebri  potestate,  pari 
modo  imminuta.  Corporis  temperatura  nequit 
non  affici,  sive  a  sanguinis  mutatione,  in  pulmoni¬ 
bus,  pendet,  sive  potestate  generis  nervosi  gignatur. 

Ex  justa  sanguinis  quantitate  non  transmissa 
ad  cerebrum,  spasmata  musculorum  voluntariorum, 
visus  obscurus,  surditas,  coma  atque  mors  ipsa 
oriri  possunt.  Oportet  quidem  arbitrari  morbum 
poni  in  infarctione  vasorum,  in  organis  chylopoe- 
ticis  ;  quam  sequuntur  mutatae  secretiones,  tempe¬ 
ratura  corporis  minor,  circuitus  sanguinis  imminu¬ 
tus  tandemque  prorsus  abolitus. 

Quod  ad  causam  attinet,  quae  hanc  morbosam 
concoctricium  organorum  conditionem  affert,  fa¬ 
teor  non  in  me  esse  aliquid  proponere :  nolo  in 
hanc  descendere  arenam,  quum  jam  nemo  medi¬ 
corum  hactenus  aliquid  ultra  conjecturam  proferre 
potuerit.  Vidi  hoc  malum  homines  infestare,  in 
sicca,  aeque  ac  in  humida  tempestate,  in  caloribus 
magnis,  et  in  temporibus  potius  frigidis.  Vidi 
etiam  divites,  pariter  ac  pauperes,  cum  eo  conflic¬ 
tari  ;  attamen  homines,  qui  diaeta  parca,  vestimen¬ 
tis  parum  idoneis  utebantur,  multo  magis  procli¬ 
ves  erant. 


B 

Choleram,  qualis  hic  depingitur,  praecipue  orien¬ 
talibus  terrae  regionibus  continere  satis  superque 
patet,  ex  dira  atque  continua  strage,  quam,  in  his, 
edit ;  credo  tamen  nullum  poni  posse  terminum 
progressui  ejus  ;  et  vidi  Edinburgi,  morbum  chole¬ 
rae  Indicae  admodum  similem,  in  milite  91mae  co¬ 
hortis,  postquam  nuper  ad  hanc  urbem  veneram. 
Totius  corporis  collapsus,  spasmata,  sitis  impor¬ 
tunissima,  et  materia  vomitu  rejecta  iisdem  symp¬ 
tomatis  prorsus  similia  erant,  quae  toties  in  India 
conspexi. 

Haec  hydra  lethifera  non  tantummodo  recen- 
tioribus  temporibus  nota  est.  Curtis  (Chirur¬ 
gus  nauticus)  qui  de  morbis  Indiae  Orientalis  disse¬ 
ruit,  accuratam  protulit  historiam  epidemicae  cho¬ 
lerae,  quae  ad  Trincomalee  anno  1784  grassabatur, 
quo  tempore,  ut  videtur,  maxime  pestifeia  erat,  et 
per  partem  terrae  continentis  sese  extendit,  inter 
milites  tunc  bellum  gerentes  magnam  faciens 
stragem. 

\ 

'ii'*! -T  'f  fV*?*]  *,'l>  'U’<  -  ■<  jtjj  F(i')  tvi.  .illd 

DIAGNOSIS. 

:  '  Mff  { f-i  ;  ' ;  '  '  -  •  >  -■  i*5  HtK&CSC  CDL  . 

Quum  hic  morbus  prorsus  sui  generis  sit,  notas 

semper  sibi  proprias  ostendat ;  non  opus  est  ut 
monstretur  quomodo  a  eae  ter  is  dignoscatur. 


PROGNOSIS. 

OO  •  ■ 

"i  , 

Quoties  pulsus  ad  carpum  plenus  erat  atque 
digito  resistebat,  quoties  materia  ejecta  bilis  mis¬ 
turam  ostendit,  et  cutis  justum  vel  auctum  calo¬ 
rem  habebat,  etiamsi  oculus  subsiderat,  atque 
spasmata  vexabant,  periculum  haud  magnum  vel 
nullum  erat. 

Siquando  vero  morbus  a  magna  debilitate  inci- 
perat,  pulsu  ;  simul  exiguo,  calore  imminuto,  toto 
corpore  collapso,  atque  magna  jactatione  comitante, 
prognosis  maxime  infelix  erat,  et  raro  non  malum 
lethale. 

■ 

zm&di  s$$ ^ •  m . ;isi;  -i 

.o 

NOT^E  SECTO  CADAVERE  DETECTA. 

Non  datur,  secto  post  mortem  corpore,  compe¬ 
rire,  quo  sit  proxima  hujus  diri  mali  causa.  In 
morbosis  actionibus  ponitur,  quarum,  in  morte, 
nulla  relinquuntur  vestigia,  qualia  vitae  jacturam 

explicarent.  In  pl erisque,  multum  sanguinis  con¬ 
gestum,  in  venis,  per  thoracem  atque  abdomen, 
repertum  est ;  in  omni  exemplo,  magna  sanguinis 
plenitudo  in  intestinis  tenuioribus,  cum  reliquis 
corporis  partibus  comparata,  quae  color  coccineum 
ostenderunt,  dum  crassiora  intestina  pallebant, 
atque  inflata  erunt :  fellis  vesicula  saepe  bileo  piceo 
repleta  erat,  quae  non  ad  duodenum  pervenerat, 
nam  nullae  ejusdem  notae  fere  in  intestinis  detege¬ 
bantur,  etiamsi  ductus  satis  pervii  reperti  erant  : 
urinaria  vesica  plerumque  vacua  atque  contracta 
erat ;  cerebrum  interdum  naturalem  edebat  aspec¬ 
tum  ;  aliquando  vero  sanguine  praeter  solitum  sca¬ 
tebat,  ita  ut,  a  re  tam  incerta,  nihil  colligi  possit. 
Sanguis  in  cunctis  exemplis,  sive  a  vivo  corpore 
detractus,  sive  post  mortem,  in  venis  inspectus, 
prorsus  a  naturali  conditione  deflexisse  videbatur, 
et  similis,  ut  saspe  notatum  est,  ei  conditioni  vi¬ 
talis  humoris,  quae  morsu  Cobra  di  Capello  aut 
aliorum  serpentium  inducitur,  aut  humori  men¬ 
struo  ;  niger,  nempe  aquosus,  ncc  coagulabilis,  at¬ 
que,  quantum  ex  aspectu  judicare  licet,  prorsus  in¬ 
eptus  ad  vitam  sustinendam. 

}*$-:•■  r  ;*r  fl&ftrmite  ori?  ansafrfr 

CONSILIA  MEDENDI. 

Medendi  consilia,  sub  omnibus  mali  formis, 
fere  eadem  sunt ;  ad  reddendum  sanguinis  circui¬ 
tum  aequilibrium,  ad  sustinendum  cordis  atque  ar¬ 
teriarum  actionem,  quamdiu  stimulantia  alicu- 
jus  generis  id  praestare  possent,  atque  ad  promo¬ 
vendum  naturales  secretiones  ;  quae  omnia,  ut  veri¬ 
simile  est,  venaesectione,  stimulantibus,  balneo  ca¬ 
lido  atque  purgantibus  implentur.  -Aliquis  mire¬ 
tur  sanguinis  missionem  praecipi  in  morbo,  cujus 
maxime  conspicua  symptomata  sunt  circuitus  san¬ 
guinis  languor,  infirmitas,  atque  summi  corporis 
frigus.  Haec  tamen  symptomata,  ab  inaequali 
sanguinis  distributione,  atque  ejusdem  congestio¬ 
ne  in  visceribus,  pendent ;  neque  dubitandum  est 
ea  citissime  atque  certissime  submovenda  esse,  ve¬ 
naesectione  atque  cordis  actionem  stimulando,  qui¬ 
bus  vires  sanguinis  circuitus  augentur  atque  aucta 
acquiritur  potestas  ad  propellendum  sanguinem, 
quae  in  eo  accumulatur  versus  summum  corpus. 
Quum  res  ita  se  habent  in  corpore,  vensesectio 
plane  pro  stimulanti  est,  et  quoties  sanguis  elici 
potest,  plus  affertur  levaminis,  quam  alio  quovis 

remedio,  quod  medicis  notum  est :  dolendum  est, 
in  saevissima  mali  forma,  in  eo  conditione  in  qua 
cor  fere  quiescit,  atque  corpus,  ut  in  morte,  fri¬ 
get,  nullum  sanguinem  fluxurum  etiam  ab  arte¬ 
riis  quae  secari  ferro  possunt,  nihil  posse  calorem 
ad  summum  corpus  revocare. 

Curationis  summa,  quae  utilissima  erat,  dum  in 
Ceilano  degebam,  ea  est,  atque  in  sequenti  ordine : 
venaesectio,  magna  tincturae  opii  quantitas,  sub- 
murias  hydrargyri  protinus  post  morbi  accessio¬ 
nem  sumptus  :  tinctura  opii  guttae  octoginta  cum 
muriatis  hydrargyri  granis  viginti,  sumptae  sunt. 
Post  quod  medicamentum,  alcohol  calidum  dilu¬ 
tum  ;  balneum  usque  ad  gradum  centesimum  se¬ 
cundum  calefactum  ;  frictiones  validae  ex  linimen¬ 
tis  alcoholicis  adhibita  sunt ;  quibus  adjecta  sunt 
nitratis  potassae  deflagratio  circa  aegri  lectum,  ad 
oxygenium  evolvendum ;  atque  temperaturae  cor¬ 
poris  elevatio  ignibus  circa  accensis.  Epispastica 
mihi  videntur  ambigua  remedia  ;  quum  etiam  late 
atque  subito  excitatae  sunt  bullae  per  aquam  fervi¬ 
dam  aut  acidum  nitricum,  visa  sunt  parum  late 
corpus  afficere,  ut  usum  inservirent  ad  quem  im¬ 
posita  erant,  nempe  ut  sanguinis  revulsionem  ad 
cutem  creent. 

Ad  summum,  cholera  malum  est  visu  foedum, 
quando  magis  terribile  misero  qui  cum  eo  con¬ 
flictatur  ;  sub  curatione  peritissima  saepe  ab  initio 
insanabilis  :  strages  quas  edit  in  ea  infelici  regio¬ 
ne,  in  qua  primus  se  monstravit,  non  hactenus  ter¬ 
minantur  : — utinam  quidem  haec  pulchra  terrarum 
regio  in  perpetuum  eundem  ignoret. 

“  Dii  prohibete  minas — 

Dii  talem  avertite  casum.” 


FINIS. 

